นายกรัฐมนตรีและหัวหน้า คสช.มีคำสั่ง ม.44 ให้พลตำรวจโท สุรเชษฐ หักพาล ขาดจากการเป็นข้าราชการตำรวจ
นายกรัฐมนตรีและหัวหน้า คสช.มีคำสั่ง ม.44 ให้พลตำรวจโทสุรเชษฐ หักพาล ขาดจากการเป็นข้าราชการตำรวจ และโอนย้ายเป็นข้าราชการพลเรือนสามัญ ดำรงตำแหน่งที่ปรึกษาพิเศษประจำสำนักนายกรัฐมนตรี มีผลทันทีพันเอกหญิง ทักษดา สังขจันทร์ ผู้ช่วยโฆษกประจำสำนักนายกรัฐมนตรี กล่าวว่า ราชกิจจานุเบกษา ได้เผยแพร่คำสั่งหัวหน้าคณะรักษาความสงบแห่งชาติ (คสช.)ที่ 2/2562 ลงวันที่ 9 เมษายน 2562 เรื่องการแก้ปัญหาเจ้าหน้าที่ของรัฐที่อยู่ระหว่างการถูกตรวจสอบและการกำหนดกรอบอัตราชั่วคราว โดยมีคำสั่งให้พลตำรวจโท สุรเชษฐ์ หักพาล ผู้บัญชาการสำนักงานตรวจคนเข้าเมือง สำนักงานตำรวจแห่งชาติ ขาดจากตำแหน่งหน้าที่และอัตราเงินเดือนเดิม ในสำนักงานตำรวจแห่งชาติ และโอนไปเป็นข้าราชการพลเรือนสามัญประเภทบริหารระดับสูง และแต่งตั้งให้ดำรงตำแหน่งที่ปรึกษาพิเศษประจำสำนักนายกรัฐมนตรี (นักบริหารระดับสูง) โดยให้มีผลทันที ตั้งแต่วันที่ 9 เมษายน 2562ทั้งนี้ที่ประชุม ครม. ได้รับทราบการโอนย้ายดังกล่าวแล้ว